Document ID: 32003R0208

Κανονισμός (ΕΚ) αριθ. 208/2003 της Επιτροπής
της 3ης Φεβρουαρίου 2003
για την τροποποίηση, για δεύτερη φορά, του κανονισμού (ΕΚ) αριθ. 2465/96 σχετικά με τη διακοπή των οικονομικών και χρηματοδοτικών σχέσεων μεταξύ της Ευρωπαϊκής Κοινότητας και του Ιράκ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2465/96 του Συμβουλίου, της 17ης Δεκεμβρίου 1996, για τη διακοπή των οικονομικών και χρηματοδοτικών σχέσεων μεταξύ της Ευρωπαϊκής Κοινότητας και του Ιράκ(1), όπως τροποποιήθηκε τελευταία από τον κανονισμό (ΕΚ) αριθ. 1346/2002(2), και ιδίως το άρθρο 6 τελευταίο εδάφιο,
Εκτιμώντας τα ακόλουθα:
(1) Το παράρτημα ΙΙ του κανονισμού (ΕΚ) αριθ. 2465/96 περιέχει έντυπο με τίτλο "Κοινοποίηση ή αίτηση αποστολής εμπορευμάτων στο Ιράκ", το οποίο πρέπει να συμπληρώνεται από τα ενδιαφερόμενα μέρη για να κοινοποιούνται οι εξαγωγές στο Ιράκ στην επιτροπή που έχει συσταθεί με το ψήφισμα 661(1990) του Συμβουλίου Ασφαλείας των Ηνωμένων Εθνών, για να ζητείται από την εν λόγω επιτροπή η έγκριση εξαγωγών στο Ιράκ, ή για να ζητούνται πληρωμές που αφορούν εξαγωγές στο Ιράκ από την Υπηρεσία της Γενικής Γραμματείας των Ηνωμένων Εθνών που είναι αρμόδια για το πρόγραμμα Ιράκ (OIP).
(2) Στις 30 Δεκεμβρίου 2002, το Συμβούλιο Ασφαλείας εξέδωσε το ψήφισμα 1454(2002) το οποίο περιέχει το τροποποιημένο έντυπο με τίτλο "Κοινοποίηση ή αίτηση αποστολής εμπορευμάτων στο Ιράκ", και κατά συνέπεια, το παράρτημα ΙΙ πρέπει να τροποποιηθεί ανάλογα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙ του κανονισμού (ΕΚ) αριθ. 2465/96 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Φεβρουαρίου 2003.

Labels: 5
14
3
18
15